Ејмон де Валера (, ; рођен као Џорџ де Валеро, , касније променио име у Едвард де Валера; Њујорк, 14. октобар 1882 − Даблин, 29. августа 1975) био је један од водећих политичара Ирске у периоду од 1917−1973, аутор ирског устава, као и један од лидера ирске борбе за независност. Први је по реду премијер (тишок) Ирске и трећи председник Ирске. Био је тишок још у два наврата. Оснивач је партије Фијана Фол. Био је један од противника поделе Ирске и као такав предводио је побуњенике у ирском грађанском рату. Код нас је познат још и као "Емон де Валера" или "Имон де Валера".